|  |  |  |
| --- | --- | --- |
|  |  | P PATVIRTINTAŠiaulių lopšelio-darželio „Eglutė“direktoriaus 2024 m. kovo 18 d.įsakymu Nr. V-67 |



**RESPUBLIKINĖS IKIMOKYKLINIO IR PRIEŠMOKYKLINIO UGDYMO ĮSTAIGŲ STEAM PARODOS „ŽAISLAI IŠ ANTRINIŲ ŽALIAVŲ“**

**NUOSTATAI**

**I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio ugdymo įstaigų STEAM parodos „Žaislai iš antrinių žaliavų“ nuostatai reglamentuoja tikslą, uždavinius, dalyvius ir organizavimo tvarką.

2. STEAM parodą organizuoja Šiaulių lopšelis-darželis „Eglutė“.

3. STEAM parodos „Žaislai iš antrinių žaliavų aktualumas. Antrinės žaliavos – tai atliekos, tinkamos perdirbti. Iš jų gaminami nauji produktai. Antrinės žaliavos skirstomos į popieriaus, stiklo, plastiko, metalo ir medienos atliekas. Perdirbant antrines žaliavas mažiau teršiama aplinka, tausojami gamtos ištekliai. Pastaruoju metu Lietuvoje vis daugiau dėmesio skiriama šiukšlių rūšiavimui, įrengiami tam skirti konteineriai. Pagal tarptautinį susitarimą pakuotės žymimos specialiais ženklais, suteikiančiais informacijos apie atliekų panaudojimą.

4. Parodos nuostatai skelbiami Šiaulių lopšelio-darželio „Eglutė“ interneto svetainėje <https://eglute.tavodarzelis.lt/>.

**II SKYRIUS**

 **TIKSLAS IR UŽDAVINIAI**

6. Tikslas – pasitelkiant laisvai pasirinktas menines technikas, antrinių žaliavų priemones, gaminti žaislus.

6. Uždaviniai:

6.1. Supažindinti vaikus, kaip galima gyventi švaresnėje aplinkoje, kaip neteršti gamtos, kaip daugelį atliekų galima tinkamai panaudoti dar kartą.

6.2. Sudominti ugdytinius, tėvelius, mokytojus kūrybiniu procesu iš antrinių žaliavų.

6.3. Siekti, kad vaikai išbandytų įvairiausius meninės raiškos būdus ir priemones.

6.4. Suteikti vaikams teigiamų emocijų.

6.5. Kūrybinio proceso metu bendrauti ir bendradarbiauti su įstaigos bendruomene, inicijuojant vaikų, tėvų ir mokytojų kūrybinę veiklą.

6.6. Ugdyti vaikų meninę, kūrybinę raišką, skatinti kūrybinį mąstymą, estetinį skonį, idėjų originalumą ir įvairovę, kuriant žaislus iš antrinių žaliavų.

**III SKYRIUS**

 **DALYVIAI**

7. STEAM parodoje – „Žaislai iš antrinių žaliavų“ kviečiami dalyvauti šalies ikimokyklinio ir priešmokyklinio ugdymo įstaigų ugdytiniai, pedagogai, tėvai.

**IV SKYRIUS**

**ORGANIZAVIMO IR DALYVAVIMO TVARKA**

8. STEAM parodos organizatorius – Šiaulių lopšelis-darželis „Eglutė“, K. Korsako g. 6a.

9. Parodos „Žaislai iš antrinių žaliavų“ organizatorės – Šiaulių lopšelio-darželio „Eglutė“ ikimokyklinio ugdymo mokytojos: Sandra Martinkutė-Grigaitienė, Greta Rimkevičienė, Sandra Tamašauskaitė. Respublikinės parodos koordinatorė – direktoriaus pavaduotoja ugdymui Jūratė Trepkuvienė. El. paštas: sandramartinkute9@gmail.com. Kilus klausimams, kreiptis nurodytu el. paštu. Parodos trukmė 2024 m. kovo 18 d. – 2024 m. kovo 29 d.

10. Vaikai su tėveliais ar mokytojais gamina žaislus iš antrinių žaliavų ir sukurtus darbus fotografuoja.

11. Pagaminto žaislo iš antrinių žaliavų nuotrauką, parodai atsiųsti iki 2024 m. kovo 29 d. elektroniniu pašto adresu: sandramartinkute9@gmail.com

12. Parodai pateikiama:

12.1. Spalvota skaitmeninė autoriaus darbelio nuotrauką JPG formatu su dalyvio kortele (Priedas).

12.2. Kiekvienoje skaitmeninėje nuotraukoje turi matytis parodos dalyvio kortelė, užpildyta kompiuteriu (lentelės dydis 10x4, raidžių dydis 14), kurioje pateikiama informacija: autoriaus ir mokytojo(s) vardas pavardė, ikimokyklinio ugdymo įstaigos pavadinimas. Kūrėjų veidai nuotraukoje neturi būti matomi.

12.3. Prie spalvotos skaitmeninės nuotraukos turi būti parašytas ir darbelio pavadinimas.

13. Parodai pateikti darbai nuotraukoje turi būti tvarkingi, užbaigti, nesutepti ir nesuglamžyti.

14. Dalyvių darbai (nuotraukos) bus eksponuojami lopšelio-darželio „Eglutė“ interneto svetainėje <https://eglute.tavodarzelis.lt/> ir darželio Facebook paskyroje Šiaulių lopšelis-darželis „Eglutė“ nuo 2024 m. balandžio 4 d.

**V SKYRIUS**

**BAIGIAMOSIOS NUOSTATOS**

15. Visiems parodos ,,Žaislai iš antrinių žaliavų“ dalyviams elektroniniu paštu bus išsiųstos Šiaulių lopšelio-darželio „Eglutė“ padėkos ir metodinės veiklos pažymos pedagogams.

16. Autorius, pateikdamas nuotraukas parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukas pateikę asmenys.

17. Pateikdamas darbus autorius tampa parodos dalyviu.

18. Organizatoriai pasilieka teisę parodos dalyvių nuotraukas su veiklų aprašymais naudoti neatlygintinai, viešai publikuoti darbus, nurodant autorines teises.

19. Darbų atsiuntimas organizatoriams laikomas autorių sutikimu su šiomis sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Respublikinės STEAM parodos

„Žaislai iš antrinių žaliavų“ nuostatų

 priedas

**DALYVIO ANKETA**

|  |  |
| --- | --- |
| Autoriaus vardas, pavardė, amžius |  |
| Mokytojo(s) vardas, pavardė |  |
| Ugdymo įstaigos pavadinimas, el. paštas |  |

**Anketą prašome užpildyti Times New Roman Nr.12 šriftu.**